CELEX: 32020D0676
Language: hr
Date: 2020-05-18 00:00:00
Title: Provedbena odluka Komisije (EU) 2020/676 оd 18. svibnja 2020. koja se odnosi na izuzeća od proširene antidampinške pristojbe na određene dijelove za bicikle podrijetlom iz Narodne Republike Kine na temelju Uredbe (EZ) br. 88/97 (priopćeno pod brojem dokumenta C(2020) 3137)

20.5.2020   
               
               
                  HR
               
               
                  Službeni list Europske unije
               
               
                  L 158/7
               
            
         PROVEDBENA ODLUKA KOMISIJE (EU) 2020/676
         оd 18. svibnja 2020.
         koja se odnosi na izuzeća od proširene antidampinške pristojbe na određene dijelove za bicikle podrijetlom iz Narodne Republike Kine na temelju Uredbe (EZ) br. 88/97
         
            
               (priopćeno pod brojem dokumenta C(2020) 3137)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 13. stavak 4.,
         uzimajući u obzir Uredbu Vijeća (EZ) br. 71/97 od 10. siječnja 1997. o proširenju konačne antidampinške pristojbe uvedene Uredbom (EEZ) br. 2474/93 o biciklima podrijetlom iz Narodne Republike Kine na uvoz određenih dijelova za bicikle podrijetlom iz Narodne Republike Kine i naplaćivanju proširene pristojbe na takav uvoz registriran u skladu s Uredbom (EZ) br. 703/96 (2), a posebno njezin članak 3.,
         uzimajući u obzir Uredbu Komisije (EZ) br. 88/97 od 20. siječnja 1997. o odobrenju izuzeća uvoza određenih dijelova za bicikle podrijetlom iz Narodne Republike Kine od proširenja, utvrđenog Uredbom Vijeća (EZ) br. 71/97, antidampinške pristojbe uvedene Uredbom Vijeća (EEZ) br. 2474/93 (3), a posebno njezine članke od 4. do 7.,
         uzimajući u obzir Provedbenu uredbu Komisije (EU) 2019/1379 оd 28. kolovoza 2019. o uvođenju konačne antidampinške pristojbe na uvoz bicikala podrijetlom iz Narodne Republike Kine, kako je proširena na uvoz bicikala poslanih iz Indonezije, Malezije, Šri Lanke, Tunisa, Kambodže, Pakistana i Filipina, bez obzira na to imaju li deklarirano podrijetlo iz tih zemalja, nakon revizije zbog isteka mjere u skladu s člankom 11. stavkom 2. Uredbe (EU) 2016/1036 (4),
         nakon obavješćivanja država članica,
         budući da:
         
                     (1)
                  
                  
                     Antidampinška pristojba primjenjuje se na uvoz u Uniju određenih osnovnih dijelova za bicikle podrijetlom iz Narodne Republike Kine („NRK”), a proizlazi iz proširenja antidampinške pristojbe uvedene na uvoz bicikala podrijetlom iz NRK-a na temelju Uredbe (EZ) br. 71/97.
                  
               
                     (2)
                  
                  
                     U skladu s člankom 3. Uredbe (EZ) br. 71/97 Komisija je ovlaštena donositi potrebne mjere za odobrenje izuzeća uvoza osnovnih dijelova za bicikle kojima se ne zaobilazi antidampinška pristojba.
                  
               
                     (3)
                  
                  
                     Te provedbene mjere utvrđene su u Uredbi (EZ) br. 88/97 o uspostavi posebnog sustava izuzeća.
                  
               
                     (4)
                  
                  
                     Na temelju toga Komisija je izuzela određeni broj sastavljača bicikala od plaćanja proširene pristojbe.
                  
               
                     (5)
                  
                  
                     Komisija je u Službenom listu Europske unije objavila sukcesivne popise izuzetih stranaka (5) kako je predviđeno člankom 16. stavkom 2. Uredbe (EZ) br. 88/97.
                  
               
                     (6)
                  
                  
                     Najnoviji akt o izuzećima na temelju Uredbe (EZ) br. 88/97, Provedbena odluka Komisije (EU) 2020/588 (6), donesena je 22. travnja 2020.
                  
               
                     (7)
                  
                  
                     Za potrebe ove Odluke primjenjuju se definicije iz članka 1. Uredbe (EZ) br. 88/97.
                  
               
                     (8)
                  
                  
                     Komisija je 19. prosinca 2016. od nizozemskog društva VanMoof B.V. („VanMoof”) primila zahtjev za izuzeće s informacijama potrebnima za utvrđivanje prihvatljivosti tog zahtjeva u skladu s člankom 4. stavkom 1. Uredbe (EZ) br. 88/97.
                  
               
                     (9)
                  
                  
                     U skladu s člankom 5. stavkom 1. Uredbe (EZ) br. 88/97, do donošenja odluke o osnovanosti zahtjeva, plaćanje proširene pristojbe na sav uvoz osnovnih dijelova za bicikle koji je društvo VanMoof deklariralo za slobodan promet obustavljeno je od dana kad je Komisija primila zahtjev tog društva za izuzeće.
                  
               
                     (10)
                  
                  
                     Dodatna oznaka TARIC C202 dodijeljena je društvu VanMoof kako bi se utvrdio uvoz osnovnih dijelova za bicikle deklariranih za slobodan promet, pod uvjetom obustave plaćanja proširene pristojbe.
                  
               
                     (11)
                  
                  
                     Slijedom toga društvo VanMoof obavijestilo je Komisiju da je njegov sustav za prikupljanje podataka prilagođen i poboljšan kako bi se dokazalo ispunjavanje zahtjeva iz članka 6. Uredbe (EZ) br. 88/97 te je stoga zatražilo da se datum zahtjeva za izuzeće izmijeni s 19. prosinca 2016. na 1. siječnja 2018.
                  
               
                     (12)
                  
                  
                     Stoga bi obustavu plaćanja proširene pristojbe trebalo ukinuti za razdoblje prije 1. siječnja 2018. Proširenu pristojbu trebalo bi naplatiti od datuma primitka zahtjeva za izuzeće koji je podnijelo društvo VanMoof, tj. datuma od kojeg obustava proizvodi učinke, odnosno za razdoblje od 19. prosinca 2016. do 31. prosinca 2017. U skladu s tim, do donošenja odluke o osnovanosti zahtjeva za izuzeće, datum od kojeg obustava plaćanja proširene pristojbe proizvodi učinke izmijenjen je u 1. siječnja 2018.
                  
               
                     (13)
                  
                  
                     Komisija je zaključila ispitivanje osnovanosti zahtjeva za izuzeće koji je podnijelo društvo VanMoof.
                  
               
                     (14)
                  
                  
                     Komisija je tijekom ispitivanja utvrdila da vrijednost dijelova podrijetlom iz NRK-a čini manje od 60 % ukupne vrijednosti dijelova svih bicikala koje je sastavilo društvo VanMoof. To vrijedi i za većinu bicikala koje je sastavilo društvo VanMoof.
                  
               
                     (15)
                  
                  
                     Stoga je Komisija zaključila da djelatnosti sastavljanja koje obavlja društvo VanMoof nisu obuhvaćene područjem primjene članka 13. stavka 2. Uredbe (EU) 2016/1036. Na temelju toga i u skladu s člankom 7. stavkom 1. Uredbe (EZ) br. 88/97, društvo VanMoof ispunjava uvjete za izuzeće od proširene pristojbe.
                  
               
                     (16)
                  
                  
                     U skladu s člankom 7. stavkom 2. Uredbe (EZ) br. 88/97, izuzeća bi trebala proizvoditi učinke od datuma od kojeg obustava plaćanja proširene pristojbe proizvodi učinke, odnosno od 1. siječnja 2018. Carinske dugove za proširenu pristojbu stranaka koje zahtijevaju izuzeće stoga bi od istog datuma trebalo smatrati ništavnima.
                  
               
                     (17)
                  
                  
                     Komisija je obavijestila društvo VanMoof o svojim zaključcima o osnovanosti njegova zahtjeva za izuzeće i dala mu priliku da iznese svoje primjedbe. Nisu primljene nikakve primjedbe.
                  
               
                     (18)
                  
                  
                     Budući da se izuzeće primjenjuje samo na stranku koja je izričito navedena u tablici ispod, izuzeta stranka trebala bi bez odlaganja obavijestiti Komisiju (7) o svim promjenama (npr. promjena imena, pravnog oblika ili adrese, osnivanje novog subjekta za sastavljanje dijelova ili promjena postupaka proizvodnje). Društvo VanMoof trebalo bi u takvim slučajevima dostaviti sve relevantne informacije, posebno o svim promjenama svojih aktivnosti povezanih s djelatnostima sastavljanja. Kada je to primjereno, Komisija će na odgovarajući način ažurirati podatke,
                     
                                 Dodatna oznaka TARIC
                              
                              
                                 Ime
                              
                              
                                 Adresa
                              
                           
                                 C202
                              
                              
                                 VanMoof B.V.
                              
                              
                                 Mauritskade 55,
                                 NL-1092 AD Amsterdam, Nizozemska
                              
                           
               DONIJELA JE OVU ODLUKU:
         
            Članak 1.
            Stranka navedena u tablici u ovom članku izuzima se od proširenja, na temelju Uredbe (EZ) br. 71/97, konačne antidampinške pristojbe na bicikle podrijetlom iz Narodne Republike Kine na uvoz određenih dijelova za bicikle iz Narodne Republike Kine, koja je uvedena Uredbom Vijeća (EEZ) br. 2474/93 (8).
            U skladu s člankom 7. stavkom 2. Uredbe (EZ) br. 88/97, izuzeće proizvodi učinke od datuma navedenog u tablici, u stupcu pod naslovom „Datum od kada proizvodi učinke”.
            Izuzeće se primjenjuje samo na stranku koja je izričito navedena u tablici u ovom članku.
            Izuzeta stranka bez odlaganja obavješćuje Komisiju o svim promjenama svojeg imena i adrese te dostavlja sve relevantne informacije, posebno o svim promjenama svojih aktivnosti povezanih s djelatnostima sastavljanja u pogledu uvjeta za izuzeće.
            
               Izuzeta stranka
            
            
                        Dodatna oznaka TARIC
                     
                     
                        Ime
                     
                     
                        Adresa
                     
                     
                        Datum od kada proizvodi učinke
                     
                  
                        C202
                     
                     
                        VanMoof B.V.
                     
                     
                        Mauritskade 55,
                        NL-1092 AD Amsterdam, Nizozemska
                     
                     
                        1.1.2018.
                     
                  
         
            Članak 2.
            Obustava plaćanja proširene antidampinške pristojbe u skladu s člankom 5. Uredbe (EZ) br. 88/97 ukida se za stranku navedenu u tablici u članku 1.
            Proširenu pristojbu trebalo bi naplatiti za razdoblje od 19. prosinca 2016. do 31. prosinca 2017.
         
         
            Članak 3.
            Ova je Odluka upućena državama članicama i stranci navedenoj u članku 1. te se objavljuje u Službenom listu Europske unije.
         
         
            Sastavljeno u Bruxellesu 18. svibnja 2020.
            
               
                  Za Komisiju
               
               Phil HOGAN
               
                  Član Komisije
               
            
         
         
            (1)  SL L 176, 30.6.2016., str. 21.
         
            (2)  SL L 16, 18.1.1997., str. 55.
         
            (3)  SL L 17, 21.1.1997., str. 17.
         
            (4)  SL L 225, 29.8.2019., str. 1.
         
            (5)  SL C 45, 13.2.1997., str. 3., SL C 112, 10.4.1997., str. 9., SL C 220, 19.7.1997., str. 6., SL L 193, 22.7.1997., str. 32., SL L 334, 5.12.1997., str. 37., SL C 378, 13.12.1997., str. 2., SL C 217, 11.7.1998., str. 9., SL C 37, 11.2.1999., str. 3., SL C 186, 2.7.1999., str. 6., SL C 216, 28.7.2000., str. 8., SL C 170, 14.6.2001., str. 5., SL C 103, 30.4.2002., str. 2., SL C 35, 14.2.2003., str. 3., SL C 43, 22.2.2003., str. 5., SL C 54, 2.3.2004., str. 2., SL L 343, 19.11.2004., str. 23., SL C 299, 4.12.2004., str. 4., SL L 17, 21.1.2006., str. 16., SL L 313, 14.11.2006., str. 5., SL L 81, 20.3.2008., str. 73., SL C 310, 5.12.2008., str. 19., SL L 19, 23.1.2009., str. 62., SL L 314, 1.12.2009., str. 106., SL L 136, 24.5.2011., str. 99., SL L 343, 23.12.2011., str. 86., SL L 119, 23.4.2014., str. 67., SL L 132, 29.5.2015., str. 32., SL L 331, 17.12.2015., str. 30., SL L 47, 24.2.2017., str. 13., SL L 79, 22.3.2018., str. 31., SL L 171, 26.6.2019., str. 117., SL L 138, 30.4.2020., str. 8.
         
         
            (6)  Provedbena odluka Komisije (EU) 2020/588 оd 22. travnja 2020. koja se odnosi na izuzeća od proširene antidampinške pristojbe na određene dijelove za bicikle podrijetlom iz Narodne Republike Kine na temelju Uredbe (EZ) br. 88/97 (SL L 138, 30.4.2020., str. 8.).
         
            (7)  Stranka bi se trebala koristiti sljedećom e-adresom: TRADE-BICYCLE-PARTS@ec.europa.eu.
         
            (8)  Uredba Vijeća (EEZ) br . 2474/93 od 8. rujna 1993. o uvođenju konačne antidampinške pristojbe na uvoz u Zajednicu bicikala podrijetlom iz Narodne Republike Kine i konačnoj naplati privremene antidampinške pristojbe (SL L 228, 9.9.1993., str. 1.).